JJ (მომღერალი)

იოჰანეს პიჩი, ცნობილია სცენური სახელით JJ (დ. 29 აპრილი, 2001) — ავსტრიელი მომღერალი და კომპოზიტორი. მან ავსტრიის სახელით გაიმარჯვა 2025 წლის ევროვიზიის სიმღერის კონკურსში სიმღერით „Wasted Love“, რომელიც მისი, ტეიასა და თომას თურნერის თანაავტორობით დაიწერა. 

ადრეული ცხოვრება
პიჩი დაიბადა ვენაში, ავსტრიელი საინფორმაციო ტექნოლოგიების სპეციალისტისა და ფილიპინელი მზარეულის ოჯახში. იგი გაიზარდა დუბაიში, სადაც გაეცნო როგორც პოპ-მუსიკას ოჯახთან ერთად კარაოკეს წვეულებების დროს, ასევე ოპერას მამამისის მეშვეობით. ორივე მიმართულებამ გავლენა იქონია მის ამჟამინდელ პოპ-ოპერის სტილზე. 2016 წელს ოჯახი დაბრუნდა ავსტრიაში..

მუსიკალური კარიერა
2020 წელს პიჩმა მონაწილეობა მიიღო ბრიტანული The Voice UK-ის მეცხრე სეზონში, მას შემდეგ რაც გამოტოვა The Voice of Germany-ის რეგისტრაციის ვადა.იგი მენტორ will.i.am-ის დახმარებით გადავიდა გადარჩევის ეტაპზე. მომდევნო წელს, იგი მონაწილეობდა Starmania-ს მეხუთე სეზონში, სადაც პირველ ფინალურ შოუმდე მიაღწია. იგი ასევე სწავლობს ვენის მუსიკისა და ხელოვნების უნივერსიტეტში, ვენის სახელმწიფო ოპერის სასწავლებელში სწავლის შემდეგ.

2025 წლის 30 იანვარს, ავსტრიის საზოგადოებრივმა მაუწყებელმა ORF-მა რადიო გადაცემა Ö3-Wecker-ის ეთერში, რომელიც გადაიცა Ö3-ზე, გამოაცხადა, რომ პიჩის მიერ სცენური სახელით JJ შესრულებული „Wasted Love“ იქნებოდა ავსტრიის წარმომადგენელი 2025 წლის ევროვიზიის სიმღერის კონკურსზე. "Wasted Love" თანაავტორები არიან JJ, ავსტრიის 2023 წლის წარმომადგენელი თეოდორა შპირიჩი და თომას თურნერი.

JJ-მ თავისი გამოსვლა გაიმეორა დიდ ფინალში 17 მაისს. სიმღერა შესრულდა მე-9 ნომრად, დიდი ბრიტანეთის Remember Monday-ის შემდეგ და ისლანდიის Væb-ის წინ. შემდეგ სიმღერამ გაიმარჯვა, ჯამში 436 ქულით, მათ შორის 178 მაყურებლისგან და 258 ჟიურისგან. 

მუსიკალური სტილი
პიჩის მუსიკალური სტილი აერთიანებს ოპერისა და პოპის ელემენტებს. როგორც „სოპრანოს“ ტიპის კონტრტენორი, რომლის დიაპაზონი მაღალი სოპრანოს სიმაღლეებს აღწევს, იგი ორივე ჟანრს იკვლევს ინტენსიური და ექსპრესიული ვოკალური და ინტერპრეტაციული მიდგომით.

პირადი ცხოვრება
მშობლიური გერმანულის გარდა, პიჩი საუბრობს ინგლისურად, ფრანგულად და ტაგალურად. პორტალ queer.de-სთან ინტერვიუში პიჩმა განაცხადა, რომ ის ქვიარია.

სქოლიო

კატეგორია:ავსტრიელი მომღერლები
კატეგორია:ევროვიზიის გამარჯვებულები
კატეგორია:ცოცხალი ადამიანები
კატეგორია:ვენაში დაბადებულები